קרל פרידריך, הדוכס הגדול של באדן

קרל פרידריך, הדוכס הגדול של באדן (בגרמנית: Großherzog Karl Friedrich. von Baden; 22 בנובמבר 1728 – 10 ביוני 1811) היה מרקיז באדן-דורלאך, ולאחר מכן ירש את מרקיזות באדן-באדן, ואיחד אותם למרקיזות באדן. בשנת 1803 קיבל תואר של נסיך בוחר, ובשנת 1806 קיבל תואר של דוכס גדול. כיהן כמונרך מאז היותו בן עשר ועד למותו בגיל 82, אחת מתקופות השלטון הארוכות ביותר בהיסטוריה.

==ביוגרפיה==
קרל פרידריך נולד ב-22 בנובמבר 1728 בקרלסרוהה, לפרידריך, נסיך הכתר של באדן-דורלאך ולאמליה, נסיכת נסאו-דיאץ, בתו של יאן וילם פריסו, נסיך אורנז'. בשנת 1732 מת אביו פרידריך, נסיך הכתר של באדן-דורלאך, ובשנת 1738 מת סבו קרל השלישי וילהלם, מרקיז באדן-דורלאך, וקרל פרידריך עלה במקומו לשלטון. בשנת 1746 תפס קרל פרידריך את השלטון, והחל בטיפוח האוניברסיטאות, בתי המשפט, הבירוקרטיה, הכלכלה, התרבות, והפיתוח העירוני. בשנת 1767 ביטל קרל פרידריך את העינויים במדינה, ובשנת 1783 שחרר את הצמיתים.

בשנת 1771 מת אוגוסט גאורג, מרקיז באדן-באדן ללא ילדים, וקרל פרידריך ירש אותו, ואיחד את שתי המרקיזויות למרקיזות באדן. בשנת 1792 הצטרף קרל פרידריך למדינות הקואליציה הראשונה במלחמתם נגד צרפת המהפכנית, וכתוצאה מכך איבד בשנת 1796 את שטחיה בגדה השמאלית של הריין.

בשנת 1803 סופחו למרקיזות שטחי הבישופות של קונסטנץ, ושטחים מנסיכות הבוחר מפפאלץ, וקרל פרידריך קיבל מעמד של נסיכות הבוחר. בשנת 1805 הצטרף קרל פרידריך לנפוליאון במלחמותיו כנגד מדינות הקואליציה השלישית, וכהוקרה על כך שודרגה הנסיכות בחוזה פרסבורג למעמד של דוכסות גדולה, וסופחו אליה עוד שטחים שהשתייכו לבית הבסבורג. בשנת 1806 הצטרפה הדוכסות לקונפדרציה של הריין, ובשנת 1809 קיבלה הדוכסות בשלום וינה שטחים שהשתייכו לממלכת וירטמברג.

ב-10 ביוני 1811 מת קרל פרידריך, ובמקומו עלה לשלטון נכדו קרל.

==משפחתו==
ב-28 בינואר 1751 התחתן קרל פרידריך עם קרולינה לואיזה, רוזנת הסן-דרמשטדט, בתם של לודוויג השמיני, רוזן הסן-דרמשטדט ושרלוטה מהנאו-ליכטנברג, ממנה נולדו לו חמישה ילדים:
* קרל לודוויג, נסיך הכתר של באדן (1755–1801)
* פרידריך, נסיך באדן (1756–1817)
* לודוויג הראשון, הדוכס הגדול של באדן (1763–1830)
* בן, נולד מת (1764)
* לואיזה אוגוסטה, נסיכת באדן (1767)

ב-24 בנובמבר 1787 התחתן קרל פרידריך עם לואיזה קרולינה פון הוכברג, בתם של לודוויג היינריך, ברון גייר פון גיירסברג ומקסימיליאנה כריסטינה פון שפונק. בעת נישואיו התחייב קרל פרידריך שנישואין אלה לא יחשבו כנישואים מורגנטיים ושבניו מאשתו השנייה יוכלו אף הם לרשת את הכתר. התחייבות זו אושררה בידי נכדו קרל ובידי אספת הנסיכים של באדן ב-1818. ממנה נולדו לו חמישה ילדים:
* לאופולד, הדוכס הגדול של באדן (1790–1852)
* וילהלם, נסיך באדן (1792–1859)
* פרידריך אלכסנדר, נסיך באדן (1793)
* אמליה, נסיכת באדן (1795–1869), התחתנה עם קרל אויגן השני, נסיך פירסטנברג
* מקסימיליאן, נסיך באדן (1796–1882)

== אילן יוחסין ==

==קישורים חיצוניים==

* 
* 
* 

{| class="wikitable" style="margin:auto;text-align:center;"
|-
| colspan="3" align="center"| קרל פרידריך, הדוכס הגדול של באדן בית צרינגן נולד:22 בנובמבר 1738 מת:10 ביוני 1811
|-
| rowspan="1" align="center"| קרל השלישי
| rowspan="1" align="center"| מרקיזות באדן-דורלאך 1738–1771
| rowspan="2" align="center"| הפכה למרקיזות באדן
|-
| rowspan="1" align="center"| אוגוסט גאורג
| rowspan="1" align="center"| מרקיזות באדן-באדן 1771
|-
| rowspan="3" align="center"| הקמה חדשה
| rowspan="1" align="center"| מרקיזות באדן 1771–1803
| rowspan="2" align="center"| שדרוג המדינה
|-
| rowspan="1" align="center"| נסיכות הבוחר מבאדן 1803–1806
|-
| rowspan="1" align="center"| הדוכסות הגדולה של באדן 1806–1811
| rowspan="1" align="center"| קרל
|}

קטגוריה:מרקיזי באדן
קטגוריה:דוכסי באדן
קטגוריה:בית צרינגן
קטגוריה:קרלסרוהה: אישים
קטגוריה:גרמנים שנולדו ב-1728
קטגוריה:גרמנים שנפטרו ב-1811